**Dobrý deň, vážení občania, vypočujte si nasledujúce oznamy:**

1. Poľnohospodárske družstvo Kapušany oznamuje občanom, že sa ruší výročná členská schôdza z dôvodu nariadenia vlády vykonať opatrenia na predchádzanie vzniku a šírenia prenosného ochorenia COVID-19.
2. Úrad verejného zdravotníctva Slovenskej republiky oznamuje všetkým osobám s prechodným a trvalým pobytom v Slovenskej republike, ktorí sa v období od 10.3.2020 vrátili z pobytu na území Čínskej ľudovej republiky, Kórejskej republiky, Iránskej islamskej republiky a Talianskej republiky naspäť na Slovensko bezprostredne po návrate oznámili túto skutočnosť telefonicky alebo elektronicky poskytovateľovi zdravotnej starostlivosti, ktorý poskytuje zdravotnú starostlivosť v špecializačnom odbore všeobecné lekárstvo, a s ktorým má uzatvorenú dohodu o poskytovaní zdravotnej starostlivosti.
3. Úrad práce, sociálnych vecí a rodiny oznamuje svojim klientom, s cieľom predísť šíreniu coronavírusu spôsobujúceho ochorenie COVID-19, aby dôkladne zvážili osobnú návštevu úradu len v nevyhnutnom rozsahu. Na komunikáciu odporúča využiť e-mailovú komunikáciu alebo spojenie telefonicky až do odvolania.
4. Obecný úrad Šarišská Poruba ponúka svojim občanom lepšiu informovanosť aj vo forme sms správ na Vaše mobily. V prípade záujmu prosíme o poskytnutie Vášho telefonického čísla buď zaslaním na obecný e-mail alebo osobne na obecnom úrade.